REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/94-15

20. maj 2015. godine

B e o g r a d

**Z A P I S N I K**

**SA 21. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 25. FEBRUARA 2015. GODINE**

Sednica je počela u 11 časova.

Sednicom je predsedavao predsednik Odbora Meho Omerović.

Sednici su prisustvovali: Ljiljana Malušić, Biljana Ilić-Stošić, Milanka Jevtović-Vukojičić, Slobodan Perić, Ljibuška Lakatoš, Vera Paunović, Biljana Hasanović - Korać i Olena Papuga, članovi Odbora.

Sednici nisu prisustvovali članovi Odbora: Zlata Đerić, Suzana Šarac, Dubravka Filipovski, Vladica Dimitrov, Stefana Miladinović, Aida Ćorović, Elvira Kovač i Sulejman Ugljanin.

Sednici su prisustvovali zamenici članova Odbora: Gordana Čomić i Zoltan Pek.

Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d :

1. Plan rada Odbora za ljudska i manjinska prava i ravnopravnost polova za 2015. godinu;

2. Razno.

Članovi Odbora su jednoglasno PRIHVATILI predloženi Dnevni red.

Pre prelaska na rad o utvrđenom Dnevnom redu, predsednik Odbora je stavio na glasanje zapisnike sa 15. i 16. sednice Odbora. Odbor je usvojio zapisnike sa 15. i 16. sednice Odbora.

**PRVA TAČKA DNEVNOG REDA**: Plan rada Odbora za ljudska i manjinska prava i ravnopravnost polova za 2015. godinu.

**Predsednik Odbora** je naveo da je članovima Odbora dostavljen u više navrata predloženi plan rada za 2015. godinu i da je tu sadržano sve ono što smo ranije dogovarali i o čemu smo razgovarali. Jedino je imao napomenu u odnosu na dopunu u postojećoj tabeli aktivnosti koju smo priremili. Ukazao je da smo u prošloj godini kada smo razmatrali Izveštaj Zaštitnika građana i Poverenice za zaštitu ravnopravnosti to uradili krajem maja meseca, iz razloga što su bili održani izbori i konstituisan Odbor, pa je predložio da se izvrši izmena u ovoj tabeli tako što će rok za razmatranje Izveštaja Zaštitnika građana i Poverenika za zaštitu ravnopravnosti biti u martu i aprilu, odnosno kad nam stignu ti izveštaji godišnji. Po zakonu oni treba u skupštinsku proceduru da dođu 15. marta, a Izveštaj Poverenika za informacije od javnog značaja i zaštitu podataka o ličnosti stiže do 1. aprila, pa ćemo ga i razmatrati u aprilu ili maju mesecu.

Pošto nije bilo prijavljenih za raspravu, predsednik Odbora je stavio na glasanje Plan rada Odbora.

Članovi Odbora su jednoglasno USVOJILI Plan rada Odbora za 2015. godine.

**DRUGA TAČKA DNEVNOG REDA**: Razno

**Predsednik Odbora** je informisao članove Odbora o narednim aktivnostima u kojima bi Odbor trebao da učestvuje.

2. i 3. marta 2015. godine će se održati Konferencija parlamentarki Jugoistočne Evrope koju zajednički organizuju Ženska parlamentarna mreža Srbije i Misija OEBS-a u Srbiji uz podršku Kancelarije za demokratske institucije i ljudska prava. To će biti u 12 časova u Maloj sali.

U Palati Srbija, 6. marta je Konferencija „Ženska platforma za razvoj“ u organizaciji fondacije Fridrih Ebert i Tima za socijalno uključivanje i smanjenje siromaštva.

Pomenuo je da će 4. i 5. marta 2015. godine u Briselu na interparlamentarnom sastanku na temu: ,,Unapređenje položaja žena i devojčica kroz obrazovanje” i na konferenciji ,,Političko učešće žena na Zapadnom Balkanu i Turskoj“ ispred Odbora učestvovati Ljiljana Malušić i Ljiljana Nestorović Ove događaje organizuje Odbor za prava žena i rodnu jednakost Evropskog parlamenta, povodom obeležavanja Međunarodnog dana žena.

Održavanje sednice van sedišta u Sjenici na temu „Ekonomsko osnaživanje žena na lokalnom nivou je pomereno sa 5/6.mart 2015. godine na 11/12. mart 2015. godine, iz razloga što imamo važan događaj 6. marta u Palati Srbija, gde će pojedine članice Odbora biti uvodničarke, te zbog važnosti oba događaja bilo bi dobro da se oni ne poklapaju. Sednica se organizuje uz podršku Misije OEBS-a u Srbiji. Na sednicu bi bili pozvani predstavnici opština i nevladinih organizacija i drugih organizacija i institucija iz Ivanjice, Raške, Priboja, Prijepolja, Novog Pazara.

Naveo je i posetu Komesara za ljudska prava Saveta Evrope gospodina Nilsa Muižnieksa, 19. marta 2015. godidne.

Informisao je članove Odbora da je imao razgovore sa dve nevladine organizacije koje se bave zaštitom LGBT osoba. Gej strejt alijansa planira prezentaciju Godišnjeg izveštaja o stanju ljudskih prava LGBT osoba 25. marta u Maloj sali Doma Narodne skupštine, u dogovoru sa predsednicom Skupštine.

Nevladina organizacija Labris i naš Odbor organizovaće u Plavom salonu predstavljanje javnih politika, na kojima su radile LGBT organizacije za zaštitu ljudskih prava. Predviđena su dva termina: 27. mart kada bi bile predstavljene politike koje se odnose na pristup pravdi, vladavini prava, bezbednosti, prevenciju nasilja i borbi protiv nasilja i 9. april kada bi se organizovalo predavanje, odnosno predstavljanje politika iz oblasti socio-ekonomske stabilnonsti i zabrane diskriminacije.

Sednica je zaključena u 11.15 časova.

SEKRETAR ODBORA PREDSEDNIK ODBORA

Rajka Vukomanović Meho Omerović